BLOG O ONLINE MARKETINGU
Online marketing alebo digitálny marketing je technika komunikácie za účelom predať váš produkt alebo službu na internete. Online marketing je v skratke veľmi jednoduché pomenovanie pre veľmi komplexné a rýchlo rozvíjajúce sa prostredie ponúkajúce širokú škálu skoro neobmedzených možností.
Áno, znie to strašidelne. Celkovo je na internete momentálne asi 644 miliónov webstránok. Keby ste si každú stránku pozerali iba 1 minútu trvalo by vám 1225 rokov kým by ste si ich pozreli všetky. Toľko času bežný užívateľ bohužiaľ nemá, a preto ak chcete, aby si ku vám ľudia našli cestu, objavili to čo ponúkate a urobili to čo od nich očakávate, potrebujete použiť online marketingové techniky. Jednoducho potrebujete urobiť všetko preto, aby sa vaša stránka stala vyhľadateľnou, a keď už sa užívateľ na vašej stránke objaví, aby ho stránka dokázala skonvertovať na zákazníka.
Online marketing pokrýva naozaj široké spectrum spôsobov ako ukázať svetu to čo ponúkate a zároveň nasmerovať vašich užívateľov až ku konverzii – SEO, SEM, content marketing, influencer marketing, social media marketing, e-mail marketing, affiliate marketing, optimalizácia predajného lievika. V našom blogu sa vám ich budeme snažiť priblížiť všetky tak, aby ste im porozumeli a vedeli ich využiť práve pri vašom online podnikaní.